stanford-oval/wikipedia huggingface dataset:
זואי דשנל
ביוגרפיה

זואי דשנל נולדה בלוס אנג'לס, קליפורניה, ארצות הברית, למשפחה נוצרית-קווייקרית. בתם של הבמאי קיילב דשנל, ושל השחקנית מארי ג'ו דשנל (לבית וייר). שמה הפרטי זואי הוא על-שם הדמות הראשית זואי גלאס מהספר "פראני וזואי" מאת ג'רום דייוויד סלינג'ר. גם אחותה הגדולה, אמילי דשנל, היא שחקנית הוליוודית.
בילדותה, דשנל בילתה זמן רב בנסיעות ובטיסות בעקבות עבודתו של אביה. עקב כך היא גרה במספר מדינות כמו קנדה, יוגוסלביה, אנגליה ודרום אפריקה. היא למדה בבית ספר פרטי בסנטה מוניקה, שם התחברה לשחקנים ג'ייק ג'ילנהול וקייט הדסון. החלה ללמוד באוניברסיטת נורת'ווסטרן, אך לאחר שבעה חודשים נשרה, כדי לפתח את קריירת המשחק שלה.
קריירה > משחק

בשנת 1999 הופיעה דשנל בסרט "החברים של ממפורד". ב-2000 שיחקה בתפקיד משנה בסרטו של קמרון קרואו "כמעט מפורסמים" שזכה לתשבחות אך נכשל בקופות. ב-2003 הופיעה בסרט "All the Real Girls" שעליו היא קיבלה פרס פסטיבל מאר דל פלאטה ומועמדות לפרס אינדפנדנט ספיריט. בשנת 2004 שיחקה בדרמה הקומית "מת על ההספד" לצד ריי רומנו.
דשנל שיחקה בתפקידי משנה בסרטים שוברי קופות: "קטן עליו" (2003) לצד ויל פרל, "מדריך הטרמפיסט לגלקסיה" (2005) לצד מרטין פרימן, ו"אין כמו בבית" (2006), משחקה בו זכה לביקורות טובות, על אף ביקורות שליליות שקיבל הסרט עצמו.
בשנת 2006 הופיעה גם כדמות אורחת במספר פרקים בסדרה הפשע הקומית "העשב של השכן".
ב-2008 קיבלה את תפקידה המרכזי הראשון בסרט הקומי שובר הקופות "יס מן", שם כיכבה לצידו של ג'ים קארי. באותה השנה כיכבה גם לצדו של מארק וולברג בסרט המותחן האפוקליפטי "ביום שזה יקרה" בבימויו של מ. נייט שאמלאן.
ב-2009 כיכבה בסרט הדרמה הקומית "500 ימים עם סאמר" לצד ג'וזף גורדון-לוויט, שהיה מועמד לפרס גלובוס הזהב לסרט הטוב ביותר - קומדיה או מוזיקלי. על תפקידה בסרט היא הייתה גם מועמדת לפרס סטלייט.
בשנים 2011−2018 כיכבה בסדרה הטלוויזיה הקומית "הבחורה החדשה" של רשת FOX, בתור ג'סיקה "ג'ס" דיי. היא שיחקה בכל שבע עונותיה של הסדרה, למעט שישה פרקים בעונתה החמישית עקב כך שהייתה בחופשת לידה. על תפקידה בסדרה הייתה מועמדת לפרס אמי לשחקנית הטובה ביותר בסדרת קומדיה לשנת 2012 וכן לשלושה פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2014-2012).
בשנת 2019 דשנל השתתפה בפורמט מיוחד שבו היא וג'יימס קורדן מארחים בתוכנית האירוח של קורדן באופן קבוע הופעה מיוחדת של ליאור סושרד.
קריירה > דוגמנות

ב-2005 דגמנה לשאנל ולבית האופנה הבריטית קלמנטס ריביירו. ב-2010 חתמה כפרזנטורית של מותג הקוסמטיקה הבריטי רימל.
בשנת 2012, היא הופיעה בסדרת פרסומת בטלוויזיה לאייפון 4s. בדצמבר 2020, דשאנל הופיעה בקליפ לשירה של קייטי פרי "Not the End of the World"
חיים אישיים

דשנל אלרגית לביצים, למוצרי חלב ולגלוטן חיטה, ולכן הייתה בעבר טבעונית, אם כי מאז 2010 נאלצה לוותר על כך עקב בעיות בריאותיות שנבעו משילוב של המגבלות שנבעו מהאלרגיות שלה ביחד עם דיאטת הטבעונות.
בעלת הפרעת קשב, ריכוז והיפראקטיביות (ADHD).
בדצמבר 2008 התארסה למוזיקאי האמריקאי, בן גיבארד מלהקות האינדי Death Cab for Cutie ו-The Postal Service. בספטמבר 2009 הזוג נישא. בדצמבר 2012 הזוג התגרש.
בינואר 2015 התארסה למפיק האמריקאי-יהודי ג'ייקוב פצ'ניק, והתגיירה לקראת נישואיהם ביוני 2015. ביולי 2015 נולדה לזוג בת ובמאי 2017 נולד להם בן. הזוג הודיע על פרידה בספטמבר 2019, וב-1 ביוני 2020 הם התגרשו.
בספטמבר 2019 החלה במערכת יחסים עם האישיות הטלוויזיונית הקנדית, ג'ונתן סקוט (אנ') ("אחים לנכס"). הם הכירו במהלך צילומי פרק של התוכנית "Carpool Karaoke".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | החברים של ממפורד | נסה ווטקינס |  |
| 2000 | כמעט מפורסמים | אניטה מילר |  |
| 2001 | Manic | טרייסי |  |
| 2002 | בחורה טובה | שריל |  |
| 2002 | היעלמות מחשידה | סמנת'ה הרפר |  |
| 2002 | צרה גדולה | ג'ני ארק |  |
| 2002 | בזהות אחרת | נורה |  |
| 2003 | All the Real Girls | נואל |  |
| 2003 | קטן עליו | ג'ובי |  |
| 2004 | מת על ההספד | קייט קולינס |  |
| 2005 | מדריך הטרמפיסט לגלקסיה | טריליאן |  |
| 2005 | מכתבי האהבה של אבא | ריס הולדן |  |
| 2006 | אין כמו בבית | קיט |  |
| 2006 | Live Free or Die | שריל |  |
| 2007 | The Good Life | פרנסיס |  |
| 2007 | The Go-Getter | קייט |  |
| 2007 | ממלכת טרביתיה | מיס אדמונדס |  |
| 2007 | Flakes | פוזי כץ |  |
| 2007 | תפוס ת'גלים | לני אליקאי | דיבוב |
| 2007 | ההתנקשות בג'סי ג'יימס על ידי הפחדן רוברט פורד | דורות'י אוונס |  |
| 2008 | Gigantic | הארייט "האפי" לולי |  |
| 2008 | ביום שזה יקרה | אלמה מור |  |
| 2008 | יס מן | אליסון |  |
| 2009 | 500 ימים עם סאמר | סאמר פין |  |
| 2011 | אחינו האידיוט | נטלי |  |
| 2011 | הוד מעלתך | בלדונה |  |
| 2015 | רוק בקסבה באפגניסטן | רוני |  |
| 2015 | אזור הסחף | סטלה |  |
| 2016 | טרולים | ברידג'ט | דיבוב |
| 2020 | טרולים מסביב לעולם | ברידג'ט | דיבוב |
| 2022 | חלומות גדולים (אנ') | ננסי |  |
| 2023 | טרולים 3: הקול טוב | ברידג'ט | דיבוב |
| 2024 | עיפרון הקסם | טרי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998 | הארון של ורוניקה | הלנה | פרק: "Veronica's Fun and Pirates Are Crazy" |
| 2002 | פרייז'ר | ג'ייד | פרק: "Kissing Cousin" |
| 2004 | Cracking Up | היידי | פרק: "Birds Do It" |
| 2005 | היה היה פעם מזרן | ליידי לארקן | סרט טלוויזיה של ערוץ דיסני |
| 2005, 2013 | אבא אמריקאי | דמויות שונות | דיבוב; 2 פרקים |
| 2007-2006 | העשב של השכן | קאט ווילר | 4 פרקים |
| 2007 | איש הפח | די.ג'י | מיני-סדרה |
| 2008, 2012, 2013 | משפחת סימפסון | מארי ספקלר | דיבוב; 3 פרקים |
| 2009 | בונז | מרגרט וויטסל | פרק: "The Goop on the Girl" |
| 2018-2011 | הבחורה החדשה | ג'סיקה "ג'סי" דיי | תפקיד ראשי (7 עונות); 140 פרקים גם מפיקה; במאית הפרק: "House Hunt" |
| 2016 | ברוקלין תשע-תשע | ג'סיקה "ג'סי" דיי | פרק: "The Night Shift" |
| 2017 | טרולים לחג | ברידג'ט | ספיישל טלוויזיוני של NBC |
| 2023 | פיזיקל | קלי קילמרטין | 7 פרקים |
הערות שוליים

1 2 3  אדם סרור‏, הבחורה החדשה בבית הכנסת: זואי דשנל התגיירה, באתר וואלה, 10 בנובמבר 2015
↑  מטוס פרטי, יאכטה ומיליונרים באירוע יוקרה: החיים החדשים של ליאור סושרד, כאן 11
| --- | --- |
בקרת זהויות :  PLWABN: 9810594994205606  BIBSYS: 5020111  BNE: XX1645984  BnF: cb145115608 (data)  CANTIC: a11863146  GND: 141502177  ISNI: 0000 0000 7989 2662  LCCN: no2003110619  MusicBrainz: da9dc521-1f90-47d5-89f9-d51137aa3339  NKC: pna2006334498  NLA: 41303221  NTA: 314441263  SUDOC: 142286559  Trove: 1454061  VIAF: 31694840   WorldCat (עם VIAF): 31694840 
דשנל לצד ג'ייק ג'ונסון, עמיתה לסדרה "הבחורה החדשה", 2012
VirtualBox

| --- | --- |


מערכת ההפעלה פדורה רצה בווירטואליזציה תחת מערכת ההפעלה אובונטו
 מפתח:  אורקל
 מחזור חיים:  15 בינואר 2007 – הווה (17 שנים) 
 גרסה אחרונה:  7.1.4 (15 באוקטובר 2024) 
 מערכת הפעלה:  חוצה פלטפורמות
 נכתבה בשפות:  C, פייתון, C++, שפת סף 
 סוג רישיון:  קנייני/הרישיון הציבורי הכללי של גנו
 קוד מקור:  https://www.virtualbox.org/browser/vbox/trunk 
 קטגוריה:  מכונות וירטואליות
 www.virtualbox.org
 
VirtualBox היא תוכנה להפעלת מכונות וירטואליות המפותחת על ידי אורקל. היא מיועדת בעיקר להפעלה מסביבת שולחן העבודה ומאפשרת להריץ בקלות יחסית מערכת הפעלה אחת מתוך מערכת הפעלה אחרת.
התוכנה פותחה על ידי חברת התוכנה הגרמנית אינוטק. הגרסה הראשונה שוחררה תחת רישיון קנייני, ובינואר 2007 הפיצה החברה גרסה תחת רישיון GPL. בשנת 2008 נרכשה החברה על ידי סאן מיקרוסיסטמס. סאן נרכשה בשנת 2010 על ידי חברת אורקל.
לפני גרסה 4.0, התוכנה הייתה מופצת בשתי גרסאות:
Full VirtualBox Package - מופצת ברישיון קנייני (PUEL) המאפשר שימוש חופשי לשימוש אישי ולמטרת בחינת התאמת התוכנה לצרכים מסחריים. הרישיון מחייב רכישת רישיונות לשימוש מסחרי בתוכנה.
VirtualBox Open Source Edition (OSE)‎ - מופצת תחת הרישיון הציבורי הכללי של גנו (גרסה 2) ואינה מכילה חלק מהאפשרויות הקיימות בגרסה המלאה, לדוגמה: תמיכה מלאה בהתקני USB.
עקב הצורך ברישוי כפול, תרומת קוד לפרויקט מחייבת השמת זכויות יוצרים לאורקל, או ליתר דיוק מתן הרשאה לאורקל לשנות את הרישיון של הקוד כרצונה.
ראו גם

VMware, ובפרט VMware Workstation
הערות שוליים

↑  מאמר ב־Linux.com על הגרסה החופשית החדשה של VirtualBox
↑  מאמר בעקבות הכרזת הרכישה של Innotek על ידי סאן
↑  ההבדלים בין הגרסאות, מאתר המפתחים
↑  ההסכם הנדרש לתרומת קוד
| --- | --- |
בקרת זהויות :  GND: 7692387-3 
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
כפר השעשועים

| --- | --- |
חנות "כפר השעשועים" בנשר
 נתונים כלליים
 סוג:  חברה ציבורית
 מייסדים:  אבי כץ, רונן לוי
 תקופת הפעילות:  1993–הווה (כ־31 שנים)
 חברת אם:  עידן 2000
 בעלות:  ציון חזן ושי סבג
 מוצרים עיקריים:  צעצועים
 הכנסות:  כ-192 מיליון ש"ח
 מנכ"ל:  בני גרינאפל
  
 אתר כפר השעשועים
 
כפר השעשועים היא רשת חנויות צעצועים ומשחקים ישראלית. הרשת משווקת צעצועים ומשחקים, מכשירי כתיבה ומוצרי פופ, מוצרים לימי הולדת ומסיבות, גאדג'טים ועוד. הרשת מפעילה 48 סניפים ברחבי הארץ. הסלוגן של הרשת היא "הכי זולים בלי בלבולים".
היסטוריה

הרשת הוקמה ב-1993 על ידי אבי כץ ורונן לוי. נסיבות הקמת הרשת היו בעסקה כושלת בה רכש אבי כץ מחברה איטלקית תכולה של מפעל צעצועים שנסגר, בתמורה למיליון דולרים; את הסחורה היה אמור לקבל ב-75 מכולות, אך הגיעו רק 13, שהכילו סחורה בשווי של 300 אלף דולרים בלבד. כץ נאלץ למכור את כל רכושו כדי לכסות את החובות. הוא פנה לרונן לוי, בעל חנות צעצועים בכפר סבא בשם "כפר השעשועים", והציע לו לפתוח ביחד רשת, תוך שימוש ב-13 המכולות.
קבוצת כפר השעשועים התרחבה לאורך השנים, וכללה גם רשתות שיווק כגון "ששת" ו"הכול בדולר".
ב-1995 רכשו הרולד ומייקל זקס, משקיעים דרום-אפריקנים, 50% ממניות הקבוצה מהאחים כץ ומרונן לוי, שעד אז החזיקו כל אחד בשליש מהחברה.
ב-2002 רכשה קבוצת גאון אחזקות של בני גאון 50% מהקבוצה, לפי שווי חברה של 50 מיליון ש"ח. האחים כץ מכרו אז כ-16% מהמניות והרוויחו סכום של כ-8 מיליון ש"ח.
בתחילת שנת 2005, 50% מאחזקות הרשת היו בידי רונן לוי, האחים שמואל ואבי כץ ודורון ינאי, וה-50% הנותרים בידי גאון אחזקות. בפברואר 2005 רכשה הריבוע הכחול את חלקה של גאון אחזקות ברשת תמורת 30 מיליון ש"ח. ב־2010 מכרו לוי וכץ את יתרת מניותיהם בחברה.
בשנת 2011 החזיקה הרשת בנתח של 19% מענף הצעצועים, עם הכנסות של כ-192 מיליון ש"ח; הרשת הוצבה במקום השני בהחזקת נתח שוק (החברות האחרות היו טויס אר אס עם 21%, וכן הפיראט האדום, הפנינג ועידן 2000).
בפרסומות הרשת כיכב החל מ-2012 השחקן והבדרן יובל שם-טוב (יובל המבולבל).
ב־2013 מכר דודי וייסמן, שהיה אז הבעלים של הריבוע הכחול, 65% מהמניות חזרה לרונן לוי. ב-2015 רכש לוי את מלוא המניות מהריבוע הכחול, והפך לבעלים של הרשת.
במרץ 2017, קבוצת אנשי עסקים בראשות מנכ"ל הרשת גל אלון רכשה את החברה תמורת כ-10 מיליון ש"ח. באפריל ביקש בנק לאומי למנות כונס נכסים לרשת, בעקבות חוב של 9 מיליון ש"ח. ביוני 2017 נמכרה הרשת שוב, לאנשי העסקים חנן אסיאג ויובל עיני, יחד עם קבוצת משקיעים נוספת, שכללה את האחים ניסנוב ומשקיעים נוספים, במחיר של 6.5 מיליון ש"ח.
בינואר 2019 רכשו אסיאג ועיני את מלוא השליטה ברשת מקבוצת המשקיעים הנוספת, במחיר של 6 מיליון ש"ח.
ב-2020 הרשת נרכשה על ידי רשת הצעצועים הרשת המתחרה, "עידן 2000". עקב זאת הפך בני גרינאפל למנכ"ל משותף של שתי הרשתות.
באותה שנה שב יובל המבולבל לככב בפרסומות הרשת. בנוסף, הרשת בחרה בסמליל בשם "מג'יק".
הערות שוליים

↑  גיא פישקין, הילד העני הפך לבעלים של אימפריית צעצועים, באתר nrg‏, 1 באוגוסט 2012
↑  עדי דברת-מזריץ‏, מייסדי 'כפר השעשועים' ו'הכל בדולר' מכרו יתרת ההחזקות לרבוע כחול ב-28 מיליון שקל, באתר וואלה, 11 באוקטובר 2010
1 2  אסנת ניר, מנכ"ל כפר השעשועים רכש את הרשת יחד עם קבוצת משקיעים בכ-10 מיליון שקל, באתר כלכליסט, 12 במרץ 2017
↑  אלי שמעוני, רבוע כחול יקנה את כפר השעשועים, באתר ynet, 10 במאי 2005
↑  גלי ברגר, ויסמן במגעים לרכישת השליטה בכפר השעשועים, באתר ynet, 14 במאי 2008
↑  ענף הצעצועים והמשחקים 2012, BDI
↑  יובל המבולבל יוביל את הקמפיין של "כפר השעשועים", באתר כלכליסט, 23 ביולי 2012
↑    ליטל דוברוביצקי, כינוס לכפר השעשועים?, באתר "ידיעות אחרונות", 23 באפריל 2017
↑  אורנה יפת, רשת כפר השעשועים נמכרה תמורת 6.5 מיליון שקל, באתר כלכליסט, 6 ביוני 2017
↑  אורנה יפת, האחים ניסנוב נפרדים מהבעלות על רשת כפר השעשועים, באתר כלכליסט, 17 בינואר 2019
↑  נווית זומר, רשת הצעצועים עידן 2000 רכשה את כפר השעשועים, באתר ynet, 6 בינואר 2020
השמנת יתר בקרב ילדים

| --- | --- |

 תחום:  אנדוקרינולוגיה 
 קישורים ומאגרי מידע
 eMedicine:  123702 
 MeSH:  D063766
 סיווגים
 ICD-10:  E66 
 ICD-11:  5B81.00 
 
ילד כבן 10 הסובל מבעיית עודף משקל
השמנת יתר בקרב ילדים היא תופעה שנמצאת במגמת עלייה בעיקר בעולם המערבי, שם היא הפכה לשכיחה ביותר מבין הבעיות הרפואיות המוכרות בתרבות מערבית. השמנה מוגדרת כמצב גופני, שבו יש הצטברות עודפת של שומן בגוף, שעלולה לגרום לפגיעה בריאותית. העלייה בהשמנה כתופעה חברתית נובעת משינויים בתזונה ובדפוסי הפעילות הגופנית.
המדד המקובל להשמנה על ידי גורמי בריאות הוא מדד מסת גוף או BMI. ילד בעל עודף משקל הוא ילד שה-BMI שלו יהיה מעל 85% בסרגל קבוע מראש (עקומי ה–CDC) של המשקל ביחס לגיל ולמין של הילד. ילד שמן יהיה מעל 95% בסרגל.
זיהוי ילד הסובל מהשמנת יתר

הדרך הנפוצה ביותר לזיהוי משקל יתר היא מדידת מסת גוף (BMI).
"ילד בעל עודף משקל (Overweight) הוא זה שערך BMI שלו מעל אחוזון 85 לגיל ולמין על פי עקומי ה–CDC, וילד שמן (Obese) הוא זה אשר ערך BMI שלו מעל אחוזון 95 לגיל ולמין על פי עקומי הCDC".
השמנת יתר מזוהה כמצב של שומן עודף בגוף המתבטא במשקל רב מעבר למשקל הדרוש לילד מצב זה נוצר כאשר הילד אוכל מעבר למה שגופו דורש בצרכי היום יום שלו.
השלכות קליניות

ילד הסובל מהשמנת יתר חשוף יותר לחולי ובעיות רפואיות לעומת ילד הנמצא במשקל תקין. נתון זה מתאפיין בעיקר בין הגילאים 7–11.
במאמר "השמנת ילדים: גורמי סיכון, תחלואה נלווית ושימוש בשירותים. חקר מדיניות הבריאות", ניתן לראות כי מעל 60% בקרב ילדים הסובלים מהשמנת יתר, סובלים מתחלואות, לעומת 46% מהילדים שמשקלם היה תקין לגילם.
המחלות הנפוצות ביותר כתוצאה מהשמנת יתר הן: קצרת (אסתמה), בעיות עור (דרמטולוגיה), מחלות מערכת העיכול (גסטרואנטרולוגיה), אורתופדיה ובעיות בתחום הפסיכו-סוציאלי, לחץ דם גבוה, סוכרת והתפתחות מחלות לב.
קיימים גם סיבוכי נשימה, סיבוכי עיכול, נזקי לכבד, נזקי בשלד, ובשרירים, הפרעות בגדילת, סוכרת, פגיע במערכת החיסון והורמונלית. יש גם נזקים נפשיים כמו הערכה עצמית נמוכה, בידוד חברתי, הפרעות קשב וריכוז, בעיות התנהגות, בין היתר.
השלכות בעתיד

השמנת יתר ועודף משקל בקרב ילדים ובני נוער נחשבים היום למגמה כלל עולמית המתפשטת במהירות. חשוב לטפל בנושא למען העתיד מכיוון שהשמנת יתר בקרב ילדים גורמת לכך שתוחלת החיים תרד ומחלות תחלנה להופיע בגיל צעיר יותר.
מתוך מאמר "ממצאי מעקב" (משרד הבריאות, 2015) נראה כי בעקבות העלייה וההשמנה בקרב ילדים ובני נוער, חלה גם עלייה בשיעור ובחומרה של המחלות הקשורות להשמנה שבעבר היו נפוצות רק בקרב מבוגרים בגיל העמידה, כמו: סוכרת מסוג 2, לחץ דם גבוה, מחלות לב, רמות שומנים גבוהות בדם, כבד שומני עמידות לאינסולין, תסמונת דום נשימה בשינה, תחלואה פסיכולוגית, לחץ גולגולתי מוגבר ובעיות אורתופדיות, בעיקר בצוואר הירך ובברכיים.
הגורמים להשמנת יתר בקרב ילדים

ישנם מספר גורמים המשפיעים על עלייה בצריכת המזון, ובהכרח גם על הוצאת האנרגיה.
בין הגורמים ניתן למנות את ההשפעות המוזכרות לעיל:
משקל האם והעובר בזמן ההיריון משפיעים על המשקל בילדות וצריכת המזון.
שונות בין בני האדם: צריכת מכסת אנרגיה משתנה מאדם לאדם וכן תהליך חילוף החומרים, לכן צריכת מזון דומה תשפיע באופן שונה על כל אדם ואף עלולה לגרום להשמנת יתר בקרב חלק מהאוכלוסייה.
הרגלי האכילה עברו תמורות משמעותיות כפי שצוין לעיל (ראה "שינוי בצריכת המזון") והן משמשות כגורם משמעותי בצריכת הקלוריות הנחוצות לתפקוד האדם.
אדם אשר צורך תזונה עשירה בקלוריות, אך חפה מרכיבים תזונתיים חיוניים לתפקודו, יוצר למעשה עלייה משמעותית בצריכת שומנים.
עלייה בצריכת שומנים יכולה להיגרם באמצעות אכילת מזון מהיר, מזון מוכן, חטיפים, מזון מומתק ושתייה ממותקת (כל אלו רווים בשומן וקלוריות עודפות).
פעילות גופנית: פעילות ספורטיבית דלה תורמת להשמנה. הסיבה המרכזית לכך היא חוסר איזון בין הכנסת אנרגיה להוצאתה. אחת הסיבות לגידול בשיעור הילדים הסובלים מבעיות ההשמנה היא השינוי באורח החיים בשנים האחרונות. ילדים מבלים היום זמן רב מול הטלוויזיה ומסכי המחשב ועוסקים פחות בפעילות גופנית ובפעילות מחוץ לבית.
גורם נפשי: ניתן לראות כי ילדים צעירים מושפעים מסביבתם הן בבית הספר והן מהתא המשפחתי.
מצבם הנפשי מושפע מתהליכים ומצבים חברתיים המתרחשים בסביבתם.
בנוסף לגורמים המרכזיים האלו קיים חוסר מודעות בחברה לעוצמת הבעיה ומכך חוסר טיפול בנושא הזה.
השלכות חברתיות על ילד הלוקה בהשמנת יתר

השאיפה לאידיאל יופי נשגב ובלתי מושג, הפך נדבך מרכזי המוביל את השיח החברתי בחברה הישראלית.
כתוצאה מכך כיום, האובייקט המרכזי לסיווג הילד הוא משקלו, ולא אישיותו.
נוצר פער בין האידיאל בחברה לגוף רזה וחטוב, לבין העלייה במשקל.
בעיות פסיכולוגיות: דימוי עצמי של הילד בגיל ילדות וההתבגרות חשוב להתפתחות תקינה וחיוני להגשמה עצמית הן בתחום החברתי, הלימודי וכדומה.
אי עמידה באידיאל היופי החברתי, גורם לכך שדימויו העצמי של הילד נפגע, דבר המונע את התפתחותו ואמונתו ביכולותיו.
ניתן למנות בקרב הבעיות הפסיכולוגיות את המצבים הבאים:
אובדן - מצבם הנפשי הרעוע ומחסור בתחושת משמעות בעולם הדוגל ביופי ורזון, מוביל ילדים בעלי עודף משקל לסבול מדיכאון והסתגרות, העלולים לגרום לנטייה אבדנית.
הפרעות אכילה - במקביל להפרעות האכילה המופיעות בתת-תזונה, ישנן הפרעות אכילה המופיעות בהשמנת יתר.
ההפרעה המאפיינת השמנת יתר הא "תסמונת של התקפי אכילה" המתבטאת בהתקפי אכילה בלתי נשלטים, שאינם מלווים בהקאות (בניגוד לאנורקסיה ובולמיה נרבוזה).
הפרעה זו נובעת עקב צורך בגורמי הגנה אישיים המופיעים כתגובה לסימפטום הדיכאון.
חברתי: קשרים חברתיים בגיל הילדות וההתבגרות נבנים בעיקר על בסיס דימויו העצמי של הילד.
דימוי עצמי נמוך עלול לנבוע מיחס ותגובות החברה ביחס למראהו החיצוני של הילד, שאינו עומד בקריטריון הרזון והיופי של החברה, המוביל לכדי הימנעות מיצירת קשרים חברתיים והתבודדות, בידוד זה תורם לירידת ביטחונו העצמי של הסובל.
נוסף על כך, ילדים ומתבגרים הסובלים מהשמנת יתר, נמנעים מביצוע פעילות גופנית עקב חשש מתגובות הסביבה.
תפקיד מערכת החינוך במיגורה של השמנת יתר בקרב ילדים

ברוב שעות היום, נמצא הילד במסגרות חינוך שלהן היכולת לקדם אורח חיים בריא.
חשוב שבתי הספר יאמצו כללים מקיפים המשלבים בתוכניות הלימוד ושגרת בית הספר, את נושא השמירה על הבריאות.
בית הספר צריך להקפיד על היותו דוגמה ומופת לשמירה על בריאות ותזונה נכונה, על מנת לפתח דור הדוגל באורח חיים בריא.
אחת מן הדרכים היא הגבלת מכירה של מזונות רווי שומן ובנוסף, איסור הכנסת מכונות ממכר של שתייה ומזון ממותקים.
השמנת יתר היא חוסר מאזן בין צריכת והוצאת אנרגיה מהגוף.
ניתן לזהות השמנת יתר לפי מדידת מסת הגוף (BMI).
בשנים האחרונות נצפתה עלייה משמעותית בשכיחות השמנת יתר, עקב השינויים הרבים שהביאה איתה המאה ה-21 כגון: שינוי בצריכת המזון, יחסי החברה לילד המצוי בהשמנת יתר ואורח החיים.
תופעה זו תלויה במספר גורמים: שונות בני האדם, הרגלי אכילה, פעילות גופנית ונפשית.
ניתן לראות כי השפעתה על מספר תחומים ניכר באופן בולט, בין היתר ניתן למנות: תחום רפואי, פסיכולוגי וחברתי.
על מנת להתמודד עם מגפה זו, יש לקחת בחשבון צורך בשינוי או תיקון בקטגוריות אשר להלן: הרגלי אכילה, אורח חיים ופעילות גופנית.
גורמים מסוימים יכולים לסייע לילד בירידה במשקל: הן המשפחה, המוסד החינוכי והחברה כולה. יש להתייחס לכך שמניעה מוחלטת של מזון לא בריא, עלולה לגרום לתוצאות שליליות ואף מסוכנות עבור הילד.
לסיכום, השמנת היתר ניתנת לשינוי לרוב, ותלויה במגוון גורמים אשר ניתן לשנותם.
חינוך תזונתי בישראל למניעת השמנת יתר

תוכנית חינוך תזונתי למניעת השמנת יתר, המסייעת בביצוע החלטות מושכלות בנוגע למזון הנצרך ומעודדת אורח חיים בריא, תוך מתן דגש על בישול ותזונה מאוזנת והקפדה על התעמלות וכושר אינה נכללת במערך שיעורי תוכנית הליבה במשרד החינוך. אולם החל משנת 2009 אושרה תוכנית לימודים נוספת (תל"ן) לשיעורי תזונה מעשיים בשם "אוכלים בריא", המועברת בעשרות מוסדות חינוכיים ברחבי ישראל, גנים, בתי ספר יסודיים וחטיבות הביניים.
השפעת הסביבה

הסביבה היא גורם המשפיע על ילדים בעלי השמנת יתר, למשל המדיה.
ניתן לעודד פרסומות עם דמויות חיוניות לחיקוי בנושא צריכת מזון בריא.
התקשורת יכולה להשפיע על ידי הגבלת פרסום מזון בעל ערך תזונתי נמוך בשעות צפייה של ילדים בטלוויזיה. עם זאת על פי המאמר "מניעת וטיפול בהשמנת" (לב, רוזנברג ושוחט.2011), לאחר שנים של דיונים במשרד התמ"ת, שבמהלכם התנגדו יצרני המזון לחקיקה שמטרתה להגביל את הפרסום של מוצרי מזון משמינים וטענו כי היא פוגעת בחופש הביטוי ובשוק החופשי, עצר משרד התמ"ת את תהליכי החקיקה בתחום זה ובמקומם החל בעבודת מטה ל"הסדרה עצמית" באמצעות הכנת קוד אתי לפרסום מוצרי מזון באמצעי התקשורת.
מחקרים

לפי מחקרים כיום כ-18 מיליון ילדים צעירים מגיל חמש סובלים מעודף משקל. ילדים מבלים שעות רבות יותר מאשר בעבר בצפייה בטלוויזיה, מול המחשב, בשל כך הם גם נחשפים לפרסומות למזון, בייחוד למזון עתיר שומנים, וצורכים מזון כזה בכמויות גדולות יותר מאשר בעבר. מתוך 15 מדינות שהשתתפו במחקר נמצא כי הילדים הישראלים הם מהשמנים בעולם מדורגים במקום השלישי בממוצע בדירוג ההשמנה של מדינות המערב. על פי נתוני שפרס ארגון OECD ב"2010, בשנת 2007 סבלו %26 מהילדים בני חמש עד שבע בישראל מעודף משקל והשמנת יתר.
ישראל נמנית בין עשר המדינות המובילות בעליית שיעורי ההשמנה בעולם.
מנתוני האגודה למען שירותי בריאות הציבור לשנים 2009–2007 עולה כי 14.5% מהתלמידים בכיתות א'-ט' סובלים מעודף משקל, ו-8% נוספים סובלים מהשמנת יתר. ב-10%-20% מהפעוטות השמנים יוותרו ילדים שמנים, כ-40% מהילדים השמנים יעשו מתבגרים שמנים, וכ-75%-80% מהנערים שמנים יהיו מבוגרים שמנים.
לקריאה נוספת

מי-עמי, הרגלי אכילה של ילדים ובני נוער, 2004
ברץ, ל', קס א'. מדף הספרים - אויב או ידיד? רעננה: מכון מופ"ת, 2007
דובנוב - רז, ג', בארי, א' וקונסטנטיני, נ'. השמנת ילדים - הגדרה, מניעה וטיפול. הרפואה, 148 (12), 831–836, 2009
שליטין, ש'. השמנה בילדים: שכיחות התופעה והשלכותיה. רפואת ילדים, 39–44, 74, 2010
אפטר א', הטב י', ויצמן א' וטיאנו ש'. פסיכיאטריה של הילד והמתבגר. תל אביב: דיונון, 2010
גרוס ר', אשכנזי י', חמו ב', בן שוהם א', דורון ד', נחשון י'. השמנת ילדים: גורמי סיכון, תחלואה נלווית ושימוש בשירותים. חקר מדיניות הבריאות, 2011
לב, רוזנברג ושוחט. התנהגויות בריאות, 2011
טסלר, ר', בראון –אפל, א' והראל-פיש, י'. תפיסת קידום בריאות בקרב מנהלי בתי הספר בישראל. קידום בריאות בישראל, 4–12, 2014
בן דוד ליוי, מ', השמנת יתר בקרב ילדים. להיות משפחה, 2014
הערות שוליים

↑  דובנוב-רז, קונסטנטיני, 2009
| משקל גוף |
| --- | --- | --- |
| תת-משקל | ירידה במשקל · קכקסיה · תת-תזונה · תת-ספיגה · אנורקסיה (סימפטום) · דלדול שרירים · ניוון שרירים · רעב |  |
| עודף משקל | עלייה במשקל · השמנת יתר חולנית · פוליפגיה · השמנה בטנית · השמנת יתר בקרב ילדים |  |
| הפרעות אכילה | אנורקסיה נרבוזה · בולימיה נרבוזה · אורטורקסיה נרבוזה · הפרעת אכילת יתר · EDNOS |  |
| מידות הגוף | מדד מסת גוף (BMI)‏ · מדד נפח גוף (BVI) · יחס מותניים-ירכיים‎ · מידות בגדים |  |
| שמירה על משקל גוף בריא | דיאטת הרזיה · פעילות גופנית · שאיבת שומן · ניתוח מעקף קיבה |  |
| נושאים קשורים | הפרעות מטבוליות · הפרעות תזונתיות · מחלות אנדוקריניות · תנגודת לאינסולין · תסמונת מטבולית · סוכרת מסוג 2‎ · אורח חיים בלתי פעיל · דימוי גוף |  |
| --- | --- |
בקרת זהויות :  NLI: 987007541000405171  LCCN: sh85093649  LNB: 000167772 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שמעון שמיר

| --- | --- |

 לידה:  15 בדצמבר 1933 (בן 90) סאטו מארה, רומניה 
 ענף מדעי:  היסטוריה
 מקום לימודים:  האוניברסיטה העברית בירושלים  אוניברסיטת פרינסטון 
 מוסדות:  אוניברסיטת תל אביב 
 תרומות עיקריות
 חקר סוריה וארץ ישראל בתקופה העות'מאנית חקר יחסי ישראל-ערב ותהליך השלום
 
שמעון שמיר
שמעון שמיר (נולד ב-15 בדצמבר 1933) הוא פרופסור אמריטוס בחוג להיסטוריה של המזרח התיכון ואפריקה באוניברסיטת תל אביב ודיפלומט ישראלי. כיהן כשגריר ישראל במצרים בין השנים 1988 ל־1990 וכשגריר ישראל בירדן בין השנים 1994 ל-1997. חתן פרס ישראל בחקר מדעי המזרח הקרוב לשנת ה'תשפ"ב (2022).